Gluteenittomat, kananmunattomat korvapuustit | Paha Kakku
huhtikuu 6, 2018 / Paha Kakku
Huomaa hyvin, että kevät on tullut. Loskaa ja rapaa joka puolella. 😀
Valo lisääntyy taas, mikä on kuvaamisen kannalta kiva helpotin.
Meillä on ollut nyt todella väsynyttä kotona, kun ollaan vuoronperään vedetty ensin flunssat ja muut kauden taudit. Tuntuu että kuukauden verran ja ylikin on vain pidetty sairastupaa pystyssä. Onneksi nyt jo helpottaa ja olemme terveitä taas.
Siitä tulikin mieleeni!
Tässä huhtikuun lopussa on tulossa Helsingin Messukeskuksella uusi Lautasella 2018-tapahtuma 27.-28.4. (Linkki tässä)
Kyseessä on uusi erityisruokavalioihin keskittyvä ruokatapahtuma, jossa on näytöskeittiöiden lisäksi tiedossa eri tuottajien ja tahojen myyntipisteitä ja paljon luentoja erilaisista aiheista.
Koitan kovasti päästä paikalle ainakin toisena päivänä -toivottavasti molempina. Vaikuttaa hirmuisen mielenkiintoiselta ja on just mun alaani. ❤ Jos satutte bongaamaan minut sieltä, tulkaa ihmeessä nykimään hihaa. 🙂
Tämä pulla on tuoreena kaikkein parhaimmillaan. Gluteenittomat leivonnaiset kuivuvat aika nopsaan, joten jos et ennätä syödä kaikkia heti, voit pakastaa osan tai säilyttää pullat muutaman päivän verran muovipussissa ja pikkaisen mikrottamalla puhaltaa niihin vähän lisää eloa.
300g maitoa tai kasvimaitoa
9 g kuivahiivaa (tai 25g tuorehiivaa)
400-450 g gluteenitonta vaaleaa jauhoseosta
5 g ksantaania (jos jauhoseos ei sitä vielä sisällä)
tilkka maitoa / kasvimaitoa
Jos haluat pullasta vegaanista, käytä taikinanesteenä vettä tai kasvimaitoa ja korvaa voi kasvipohjaisella margariinilla kaikissa kohdissa. Valmista kuorrutus joko vedestä ja tomusokerista tai käytä pomadaa (joka ei ainakaan itsetehtynä sisällä eläinperäisiä aineksia)
← Vegaaniset ja gluteenittomat suklaakuppikakut
Juhlat, osa 2: Vinkkejä täytekakkuihin →